jkorsvik/nowiki_second_scrape_merged huggingface dataset:
Koo Ja-cheol

Koo Ja-cheol (født 27. februar 1989) er en sørkoreansk fotballspiller som spiller for den qatarske klubben Al-Gharafa SC. Han spiller midtbane.
9. januar 2010 rapporterte Sky Sports at Gu var invitert til England av Blackburn Rovers for tester fra 18. januar 2010, en invitasjon Gu og klubben hans aksepterte.
25. januar 2010 fortalte Gu at klubbene hadde hatt samtaler om hans mulige overgang til Premier League.


== Landslaget ==
Han vant en olympisk bronsemedalje i fotball under OL-2012 i London. Han var kaptein på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0. Koo scoret 2-0 målet i bronsefinalen.
Han ble tatt ut i Sør-Koreas tropp til VM i fotball 2018 i Russland.


== Referanser ==


== Eksterne lenker ==
(de) Koo Ja-cheol – Munzinger Sportsarchiv 
(en) Koo Ja-cheol – Olympedia 
(en) Koo Ja-cheol – Sports-Reference (OL-resultater – arkivert) 
(en) Koo Ja-cheol – FIFA 
(en) Koo Ja-cheol – K League database 
(en) Koo Ja-cheol – Transfermarkt 
(en) Koo Ja-cheol – national-football-teams.com 
(en) Koo Ja-cheol – WorldFootball.net 
(en) Koo Ja-cheol – Soccerbase.com 
(en) Koo Ja-cheol – FootballDatabase.eu
Hampstead undergrunnsstasjon

Hampstead undergrunnsstasjon er en stasjon i Londons undergrunnsbane. Den ligger på Northern-linjens Edgware-gren, mellom stasjonene Golders Green og Belsize Park.
Stasjonen ble åpnet den 22. juni 1907 av Charing Cross, Euston & Hampstead Railway. Beliggenheten ved veikrysset Heath Street og Hampstead High Street førte til navneforslaget Heath Street for stasjonen, og dette navnet er fortsatt synlig i den opprinnelige flisleggingen ved plattformene. Hampstead undergrunnsstasjon ligger under en bratt bakke, og plattformene ligger lenger under jorden enn ved noen annen undergrunnsstasjon i London; 58,5 meter under bakkenivå. Dette medfører også den dypeste heissjakten på nettverket, og en spiraltrapp på 320 trinn. Trappen skal kun brukes i nødtilfeller.
Nord for stasjonen (mot Golders Green) ligger den uferdige stasjonen North End eller Bull & Bush. Hampstead Heath stasjon på North London-linjen ligger 10-15 minutters gange unna.

		


== Eksterne lenker ==
Hampstead Underground Station Transport for London (Engelsk)
Mathias Normann

Mathias Antonsen Normann (født 28. mai 1996) er en norsk fotballspiller som spiller for den russiske klubben Dinamo Moskva, på lån fra FK Rostov.Normann debuterte for Bodø/Glimt i 5-0-seieren over Tverlandet i cupen i 2014. Debuten i Eliteserien fikk han i Glimts 2-0-seier over Sogndal på Aspmyra i 2016.
Den 29. august 2021 ble Normann utlånt til Norwich City FC ut 2021/2022-sesongen; i Norwich var Normann en av de bedre spillerne i et lag som slet hele sesongen og til slutt rykket ned.


=== Landslaget ===
Den 27. august 2019 ble han tatt ut til det norske landslaget for første gang, for å spille i kampene mot Malta (5. september) og Sverige (8. september).Den 5. september 2019 fikk han sin første landskamp for Norge mot Malta. Ti dager senere spilte han i en landskamp mot Romania, og underveis i kampen hadde han en målgivende pasning.Den 8. oktober 2020 scoret han sitt første landslagsmål for Norge, i en kamp mot Serbia under semifinalen av UEFA Nations League-playoffen. Normann utlignet slik at kampen gikk til ekstraomganger, men Norge tapte 1–2.Den 5. september 2022 ble han utestengt fra det norske landslaget etter å vært på medisinsk test i Moskva for å signere for FK Dinamo Moskva. Utestengelsen var en konsekvens av at Normann på tross av Russlands invasjon av Ukraina hadde valgt et russisk lag.  Dagligvarekjeden  Kiwi fjernet reklameplakater med bilde av Normann.


== Referanser ==


== Eksterne lenker ==
(en) Mathias Normann – UEFA 
(en) Mathias Normann – Transfermarkt 
(en) Mathias Normann – national-football-teams.com 
(en) Mathias Normann – WorldFootball.net 
(en) Mathias Normann – Soccerway 
(en) Mathias Normann – EU-Football.info 
(en) Mathias Normann – PlaymakerStats.com 
(no) Mathias Normann – Norges Fotballforbund 
(en) Mathias Normann – FBref
Mie (navn)

Mie er et opprinnelig dansk kvinnenavn dannet som en kortform av Marie, som er en dansk og fransk form av Maria og har usikker betydning. Mie brukes som kortform av Marie og Maria også på nederlandsk og limburgsk.
Mie er også et japansk kvinnenavn som betyr «maske, fasade».


== Utbredelse ==
Tabellen nedenfor gir en detaljert oversikt over populariteten til kvinnenavnet Mie  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Mie Hama (f. 1943), japansk skuespiller
Mitsuyo «Mie» Nemoto (f. 1958), japansk sanger
Mie Sadamoto (f. 1982), japansk modell
Mie Munkelien (f. 1996), norsk alpinist
Mie Heireth Jørgensen, norsk bedriftsleder
Mie Mohlin, norsk spesialpedagog og forfatter
Mie Schjøtt-Kristensen, dansk badmintonspiller


== Annen bruk av navnet ==
Tante Mie, e-butikk for barneklær


== Referanser ==


== Eksterne lenker ==

(en) Behind the Name: Mie
(en) Think Baby Names: Mie
Amtshauptmannschaft Dippoldiswalde

Amtshauptmannschaft Dippoldiswalde var en forvaltningsenhet innenfor kongeriket Sachsen.


== Historie ==
Forvaltningsenheten var fra 1835 en del av Kreisdirektionen Dresden og fra 1874 en del av Kreishauptmannschaft Dresden. Fra 1939 til 1952 hadde den navnet Landkreis Dippoldiswalde.
I 1874 bestod Amtshauptmannschaft Dippoldiswalde av de fire Gerichtsamtsbezirken Altenberg, Dippoldiswalde, Frauenstein og Lauenstein. Forvaltningens sete var beliggende på slottet Dippoldiswalde.
Kretsen ble i 1949 innlemmet i Den tyske demokratiske republikk (DDR). Under kretsreformen i DDR i 1952 ble de fire kommunene Frauenstein, Kreischa, Oelsa og Possendorf overført fra Landkreis Dippoldiswalde til de to nye kretsene Kreis Brand-Erbisdorf og Kreis Freital. Samtidig ble Bad Gottleuba-Berggießhübel og området omkring en del av Kreis Pirna.
De resterende delene av kretsen ble i 1952 omdannet til den nye kretsen Kreis Dippoldiswalde.


== Geografi ==
Amtshauptmannschaft Dippoldiswalde befant seg i den østlige delen av Erzgebirge. I nord grenset det til Amtshauptmannschaft Dresden, i øst til Amtshauptmannschaft Pirna, i sør til kongeriket Böhmen (fra 1918 Tsjekkoslovakia) og i vest til Amtshauptmannschaft Freiberg.
Forvaltningsenheten omfattet de syv byene Altenberg, Bärenstein, Dippoldiswalde, Frauenstein, Geising, Glashütte (Sachsen) og Lauenstein samt 111 landsbyer. I 1910 hadde den et areal på 652 km² og 58300 innbyggere.
Amtshauptmannschaft Dippoldiswalde var den tynnest befolkede og den minst urbaniserte   Amtshauptmannschaft i kongeriket Sachsen. Den hadde også den minste andelen næringsdrivende personer.
Karl Henrik Nøstvik

Karl Henrik Nøstvik (1925–1992) var en norsk arkitekt, kjent for å ha tegnet Kenyatta International Conference Centre i Nairobi.
Nøstvik kom til Kenya i 1965 som en del av den første norske gruppen av eksperter utsendt av den norske utviklingshjelpen. Gruppen skulle bistå det kenyanske folk etter at landet ble uavhengig den 12. desember 1963. Det var Kenyas første president, Jomo Kenyatta, som anmodet Nøstvik om å tegne bygningen som skulle huse hovedkvarteret til det regjerende partiet KANU. 
Etter at Nøstvik avsluttet sin kontrakt med utviklingshjelpen, ble han værende i Kenya og opprettet sitt eget arkitektkontor der.
Karl Henrik Nøstvik var bror av Bodø-ordfører Roar Nøstvik.


== Referanser ==


== Litteratur ==
'Kenyas mest kjente bygg er «norsk»', nrk.no 31. desember 2016
Peter Graham

Peter Graham (født 1958 i Lanarkshire) er en skotsk komponist.
Graham studerte ved University of Edinburgh og senere ved Goldsmiths College i London, hvor han bl.a. studerte under Edward Gregson. Graham er særlig kjent for sine komposisjoner for brassband, hans komposisjon The Essence of Time ble benyttet som pliktnummer i forbindelse med europamesterskapet for brassband i 1990.


== Utvalgte verker ==


== Referanser ==


== Eksterne lenker ==
(en) Peter Graham på Discogs 
(en) Peter Graham på MusicBrainz 
(en) Peter Graham på AllMusic 
(en) myspace.com/petergrahammusic
(en) classicalarchives.com
Mikkel Beckmann

Mikkel Beckmann (født 24. oktober 1983 i Virum) er en dansk tidligere fotballspiller. Fram til han la opp i 2016 spilte han for Hobro IK. Fra januar 2019 er Beckmann assistenttrener for Lyngby BK.Han begynte sin profesjonelle karriere i 2004 i Lyngby BK. Han spilte der fram til 2008 da han ble kjøpt av Randers. Han debuterte på Danmark i februar 2008. Han var med i den danske troppen til fotball-VM 2010, noe han som overraska han selv.


== Referanser ==


== Eksterne lenker ==
(en) Mikkel Beckmann – FIFA 
(en) Mikkel Beckmann – UEFA 
(en) Mikkel Beckmann – Transfermarkt 
(en) Mikkel Beckmann – national-football-teams.com 
(en) Mikkel Beckmann – FootballDatabase.eu 
(en) Mikkel Beckmann – Soccerway 
(da) Mikkel Beckmann – Dansk Boldspil-Union 
(en) Mikkel Beckmann – FBref 
(es) Mikkel Beckmann – as.com
Tulpen aus Amsterdam

«Tulpen aus Amsterdam» er en tysk vals med melodi og tekst av Ralf Arnie (1924–2003).
Originalinnspillingen med Chris & Christian ble gjort i 1956.Belgiske Jean Walter med Walter Müller's orkester spilte også inn sangen samme år, på nederlandsk (Polydor 49880) og tysk (Polydor 50265) Nederlandske  Mieke Telkamp gjorde en populær innspilling i 1959.
Engelsk tittel er «Tulips from Amsterdam». Den engelske teksten ble skrevet av Gene Martyn. Max Bygraves med Eric Rogers og hans orkester spilte den inn på singlen Decca 45-F.11004.


== Bakgrunn ==
Sangen ble først skrevet i 1953, som «Tulpen aus Amsterdam», av den tyske sangeren, låtskriveren og underholderen Klaus Günter Neumann, etter at han hadde opptrådt på Tuschinski-teateret i Amsterdam og besøkt tulipanmarkene ved Keukenhof. Musikkforlaget hans likte ikke sangen, men i 1956 ble teksten sett av en annen låtskriver, Ernst Bader, som skrev om ordene og ba Dieter Rasch – som skrev under pseudonymet Ralf Arnie – komponere en ny melodi. Melodien som Rasch brukte til sangen har likhetstrekk med "Flower Waltz" fra Tchaikovskys Nøtteknekkersuiten.
Selv om den opprinnelig var ment for schlager-sangeren Gerhard Wendland, ble sangen først spilt inn i 1956, i både den originale tyske versjonen og en nederlandsk oversettelse, "Tulpen uit Amsterdam", av den flamske belgiske sangeren Jean Walter. Hans versjoner ble hits i Europa. I 1957 ble en engelsk versjon av tekstene skrevet av Marcel Stellman fra Decca Records (under pseudonymet Gene Martyn), og spilt inn av den engelske underholderen Max Bygraves. Utgitt som en dobbel A-side singel med "You Need Hands", nådde Bygraves' versjon nr. 3 på UK Singles Chart i 1958 og ble en av hans signaturlåter. Sangen er spilt inn av mange andre musikere.


== Norsk versjon ==
Otto Nielsen har skrevet en norsk tekst. På norsk bærer den tittelen «Tulipaner fra Amsterdam».


=== Innspillinger ===
Åse Wentzel med Willy Andresens orkester. Utgitt på 78-platen Odeon 78ND 7337 og på singlen Odeon ND 7337 i 1958.
Nora Brockstedt og The Cavaliers, Kjell Karlsens orkester. Utgitt på singlen RCA NA 1096 i 1958 og på EP-platen RCA REP 331.
The Monn Keys. Utgitt på single for Triola.


== Listeplassering ==
Bygraves versjon kom på den britiske singlelisten 3. mai 1958 og lå der i 25 uker med nummer tre som høyeste plassering.


== Referanser ==
Reiseliv (messe)

Reiseliv er en messe som årlig ble arrangert av Norges Varemesse i Lillestrøm. Messen ble første gang arrangert i Sjølystsenteret i 1983, og har fra 2003 blitt holdt i messesenteret til Norges Varemesse i Lillestrøm.
Reiseliv var en internasjonal reiselivsmesse med utstillere fra Norge og utlandet. Fra 2012: Publikumsmesse i mars. Eget bransjearrangement, Meeting Point med TravelMatch, i Oslo Spektrum i tilknytning til messen.
Messens råd, Advisory Board, hadde representanter fra Innovasjon Norge, Hovedorganisasjonen Virke (tidl. HSH), NHO Reiseliv, Discover America Norway, PATA Norway chapter, ANTOR Norge (nettverk av utenlandske turistkontor og ambassader) og Norway Convention Bureau.
Messen ble avviklet av arrangør Norges Varemesse i 2012.


== Fakta Reiseliv 2011 ==
Bransje- og publikumsmesse
164 land representert
Over 30 000 besøkende
22% B2B-besøkende, 50/50 fra reiselivsbransjen og kjøpere fra andre bransjer.


== Eksterne lenker ==
Messens hjemmeside
Fanis Gekas

Fanis Gekas (gresk: Φάνης Γκέκας; født 23. mai 1980 i Larisa i Thessalia) er en gresk fotballspiller som spiller spiss for Konyaspor i tyrkisk Süper Lig og for det greske landslaget. Han har spilt for en rekke klubber i Hellas, Tyskland, England, Tyrkia og Spania, og skrev under for Samsunspor den 5. september 2013.
Han ble toppscorer i den greske toppdivisjonen i 2004/05-sesongen da han spilte for de to klubbene Kallithea og Panathinaikos. Han ble også toppscorer i tysk Bundesliga i 2006/07-sesongen da han spilte for Bochum. Han ble også toppscorer i kvalifiseringen til fotball-VM i 2010, med ti landslagsmål for Hellas. Han debuterte for Hellas i mars 2005, som var en VM-kvalifiseringskamp mot Albania.


== Referanser ==


== Eksterne lenker ==
(de) Fanis Gekas – Munzinger Sportsarchiv 
(en) Fanis Gekas – FIFA 
(en) Fanis Gekas – UEFA 
(en) Fanis Gekas – Transfermarkt 
(en) Fanis Gekas – Transfermarkt (manager) 
(en) Fanis Gekas – national-football-teams.com 
(en) Fanis Gekas – WorldFootball.net 
(en) Fanis Gekas – Soccerbase.com 
(en) Fanis Gekas – FootballDatabase.eu 
(de) Fanis Gekas – fussballdaten.de
Sander Boschker

Sander Boschker (født 20. oktober 1970 i Lichtenvoorde) er en nederlandsk tidligere fotballspiller.
Han debuterte for Twente i 1989 og spilte der fram til 2003. Totalt spilte han 356 ligakamper i denne perioden. I 2003 ble han kjøpt av Ajax, men måtte finne seg i å være annenkeeper bak Maarten Stekelenburg. Han returnerte til Twente året etter. I sesongen 2009/10 spilte han alle 34 ligakampene for Twente, han slapp bare inn 23 mål og han ble ligamester da Twente vant den nederlandske serien for første gang. Han har spilt 187 ligakamper siden returen i 2004, til sammen 543 ligakamper i Nederland.


== Landslagskarriere ==
Han har spilt én landskamp for Nederland. Han ble ikke tatt ut i den endelige troppen til fotball-EM 2008, men ble tatt med i troppen som skal spille for Nederland i fotball-VM 2010.


== Eksterne lenker ==
(en) Sander Boschker – FIFA 
(en) Sander Boschker – UEFA 
(en) Sander Boschker – Transfermarkt 
(en) Sander Boschker – national-football-teams.com 
(en) Sander Boschker – WorldFootball.net 
(en) Sander Boschker – FootballDatabase.eu 
(en) Sander Boschker – Soccerway 
(en) Sander Boschker – EU-Football.info 
(en) Sander Boschker – FBref 
(es) Sander Boschker – as.com
Now That’s What I Call Music! 3

Now That's What I Call Music! 3 er det tredje samlealbumet i den norske Now That's What I Call Music-serien og ble utgitt 28. juni 2010.


== Sporliste ==
Jason Castro – «Let's Just Fall in Love Again»
Cheryl Cole – «Fight for This Love»
Edward Maya & Vika Jigulina – «Stereo Love»
Adam Lambert – «Whatya Want from Me»
Karpe Diem feat. Andreas Grega – «Ruter»
Anna Bergendahl – «This Is My Life»
Justin Bieber – «Baby»
Lady Gaga feat. Beyonce – «Telephone»
Plan B – «She Said»
Keri Hilson – «I Like»
Scouting For Girls – «This Ain't a Love Song»
Onerepublic – «All the Right Moves»
Inna – «Hot»
David Guetta feat. Kid Cudi – «Memories»
Robyn – «Fembot»
Professor Green feat. Ed Drewett – «I Need You Tonight»
Kesha – «Your Love Is My Drug»
Timbaland – «If We Ever Meet Again»
Joshua Radin – «I'd Rather Be With You»
Salem Al Fakir – «Keep on Walking»


== Sporliste (tidlig utgave) ==
Rihanna – «Rude Boy»
Bobbysocks – «Thank You»
Jason Derulo – «In My Head»
Lars Vaular
Alicia Keys


== Eksterne lenker ==
(en) Now That's What I Call Music! 3 på Discogs
Kreishauptmannschaft Dresden

Kreishauptmannschaft Dresden var en administrativ enhet innenfor kongedømmet Sachsen som ble opprettet i 1874 under forvaltningsreformen av 1873 og 1874. Den var en av fire større forvaltningsenheter i Sachsen, og avløste den tidligere Kreisdirektion Dresden av 1835.
Kreishauptmannschaft Dresden var inndelt i seks Amtshauptmannschaft:

Amtshauptmannschaft Dippoldiswalde
Amtshauptmannschaft Dresden
Amtshauptmannschaft Freiberg
Amtshauptmannschaft Großenhain
Amtshauptmannschaft Meißen
Amtshauptmannschaft PirnaI tillegg bestod forvaltningsenheten av de kretsfrie byene Dresden, Freiberg (fra 1915), Freital (fra 1924), Meißen (fra 1915), Pirna (fra 1924), Radebeul (fra 1935) og Riesa (fra 1924).
Under forvaltningsreformen den 1. juli 1932 ble Kreishauptmannschaft Dresden slått sammen med Kreishauptmannschaft Bautzen til det nye Kreishauptmannschaft Dresden-Bautzen. Den nye forvaltningsenheten omfattet, i tillegg til det som er nevnt ovenfor, også Amtshauptmannschaft  Bautzen, Amtshauptmannschaft Kamenz, Amtshauptmannschaft Löbau, Amtshauptmannschaft Zittau og de kretsfrie byene Bautzen og Zittau.
I 1939 ble benevnelsen Kreishauptmannschaft avløst av benevnelsen Regierungsbezirk, og  Kreishauptmannschaft Dresden-Bautzen fikk benevnelsen Regierungsbezirk Dresden-Bautzen, inntil den ble oppløst i 1943. I 1939 ble også benevnelsen Amtshauptmannschaft erstattet med Landkreis.


== Etterfølgere ==
Den 23. juli 1952 ble den territoriale enheten Bezirk Dresden opprettet innenfor Den tyske demokratiske republikk. Den ble oppløst ved Tysklands gjenforening i 1990. Fra 1990 til 1991 eksisterte forvaltningsenheten Regierungsbezirk Dresden i fristaten Sachsen. 
Den nåværende Direktionsbezirk Dresden, som ble opprettet den 1. august 2008 i forbindelse med kretsreformen i Sachsen i 2008, omfatter i grove trekk det samme geografiske området som Bezirk Dresden.
Dalaelven

Dalaelven eller Dalelva er en elv i Åsane. Den er 15 km lang og strekker seg gjennom mye av Åsane. Den renner ut i Byfjorden ved Kvernavika. Tidligere var det laks i elven.


== Eksterne lenker ==
Faktaark om Dalelva. Kartverket
Edward Gregson

Edward Gregson (født 23. juli 1945 i Sunderland) er en britisk komponist.Gregson studerte komposisjon ved Royal Academy of Music fra 1963-1967 under Alan Bush. Han har skrevet musikk for orkester, kammermusikk, instrumentalmusikk, for kor, janitsjarkorps og ikke minst for brassband. Edward Gregson har vært Principal of the Royal Northern College of Music i Manchester, og er æresprofessor i musikk ved  Manchester University.


== Utvalgte verk ==


== Referanser ==


== Eksterne lenker ==
(en) Offisielt nettsted 
(en) Edward Gregson på Discogs 
(en) Edward Gregson på MusicBrainz 
(en) Edward Gregson på Spotify 
(en) Edward Gregson på Songkick 
chesternovello.com Biografi
Riverside kraftverk

Riverside kraftverk er et varmekraftverk i delstaten Oklahoma i det sentrale USA. Det har en installert produksjonskapasitet på 882 MW, fordelt på 2 like store blokker. Operatør er Public Service Oklahoma Co.
Utstyret er vesentlig levert av General Electric. Anlegget ble bygget ut i årene 1970–1976. Brenselkilden er naturgass og fyringsolje.
Anlegget må ikke forveksles med Riverside Energy gasskraftverk (Wi), Riverside gasskraftverk (Mn), Riverside kullkraftverk (Mn), eller Riverside kraftstasjon (Md).


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «Gas- and Oil-Fired Plants in Oklahoma».
Tulsa kraftverk

Tulsa kraftverk er et varmekraftverk i delstaten Oklahoma i det sentrale USA. Det har en installert produksjonskapasitet på 435 MW, fordelt på 3 blokker. Operatør er Public Service Oklahoma Co.
Utstyret er vesentlig levert av General Electric. Anlegget ble bygget ut i årene 1970–1976. Brenselkilden er naturgass og fyringsolje. Kraftverket har røtter tilbake til 1920.


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «Gas- and Oil-Fired Plants in Oklahoma».
Martin’s Creek kraftverk

Martin's Creek kraftverk er et varmekraftverk i delstaten Pennsylvania i det østre USA. Det har en installert produksjonskapasitet på 1.670 MW, fordelt på 2 like store blokker med dampturbiner. Operatør er PPL Generation Co.
Utstyret er vesentlig levert av General Electric og Alstom. Anlegget ble bygget ut i årene 1950–1976. Brenselkilden er naturgass og tungolje. '
Anlegget ligger ved siden av det langt nyere Lower Mount Bethel gasskraftverk på 558 MW.


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «Other Steam-Electric Plants in the USA – Maryland, New Jersey, Pennsylvania & Wash DC».
Leslie Condon

Leslie Condon (født 28. oktober 1928, død 24. desember 1983 i Croydon) var en britisk komponist. Condon var tilknyttet Frelsesarmeen og er kjent for sine brassbandkomposisjoner.


== Utvalgte verk ==
Festivity
The Present Age
Song of the Eternal
The Call of the Righteous
Celebration


== Referanser ==


== Eksterne lenker ==
lesliecondon.com
Arkitekturåret 1908

Arkitekturåret 1908 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1908.


== Bygninger ==
Emile Toussaint og Louis Marchal fullføres Chamber of Commerce and Industry of Meurthe-et-Moselle i Nancy, som offisielt blir innviet 8. november, og har jernarbeider av Louis Majorelle og fargetglass av Jacques Gruber.
Gamble House i Pasadena, California, tegnet av Henry Mather Greene og Charles Sumner Greene, blir fullført.


== Hendelser ==
Ornament and Crime et essay av Adolf Loos armenterer for at bygninger ikke skal ha ornamenter.


== Priser ==
Royal Gold Medal – Honore Daumet
Prix de Rome – Charles Louis Boussois
Sundts premie – Ole Sverre for Drammensveien 41


== Fødsler ==
9. mars - Sep Ruf, tysk arkitekt (død 1982)
23. mai - Max Abramovitz, amerikansk arkitekt (død 2004)
30. mai - Hannes Alfvén, svensk arkitekt (død 1995)
21. juni - Pierre Dufau, fransk arkitekt og byplanlegger (død 1985)
22. desember - Max Bill, sveitsisk arkitekt, kunstner og designer (født 1994)


== Dødsfall ==
3. februar - Ferdinand Meldahl, dansk arkitekt (født 1827)
11. mars - Josef Hlávka, tsjekkisk arkitekt (født 1831)
8. august - Joseph Maria Olbrich, østerriksk arkitekt (født 1867)
15. september - Friedrich Adler, tysk arkitekt og byggforsker (født 1827)
27. august - Thorvald Bindesbøll, dansk arkitekt (født 1846)
Rafael Guastavino, spansk arkitekt (født 1842)


== Se også ==
Carl Munters

Carl Georg Munters (født 22. mars 1897 i Dala-Järna i Kopparbergs län i Sverige, død 	29. mars 1989) var en svensk oppfinner, mest kjent for å ha funnet opp kjøleskap sammen med Baltzar von Platen som nå selges av Electrolux.
Carl Georg Munters var sønn av ingeniør Anders Johan Munters og Hilman Bernhardina Helling. Han ble gift med Anna Eugenia Geralf i 1925 og Marianne Warkander i 1951. Han ble uteksaminert fra Kungliga Tekniska högskolan (KTH) i 1922.


== Referanser ==